## Carlos Mazón: “Dupliquem el servici del Metrobús CV-103 i culminem la renovació del transport interurbà amb 365 milions d’inversió”

*** Retrau que el Botànic deixara “tots els contractes de Metrobús caducats” i ressalta que “en menys de dos anys el Consell del canvi ha posat en servici el 100 % dels corredors”
* Destaca que la posada en marxa de l’itinerari de Metrobús CV-103 oferix “el servici que es mereixen” els més de 334.000 habitants de 16 municipis del corredor nord-oest, amb una dotació de prop de 95 milions d’euros
* Assenyala que “s’han augmentat les freqüències i s’han creat noves línies per a donar resposta a les necessitats d’estos usuaris amb la finalitat de garantir-los una millor mobilitat intermunicipal i amb la ciutat de València”
* Subratlla que “per primera vegada” este corredor inclou 4 servicis nocturns i remarca la incorporació de 50 autobusos elèctrics, la qual cosa representa el 80 % de la flota, “i ens situa a l’avantguarda en mobilitat sostenible”**

**Benaguasil.**

El president de la Generalitat, Carlos Mazón, ha subratllat que el Govern Valencià “ha duplicat el servici de Metrobús per al corredor nord-oest i culmina la renovació integral del transport públic en la Comunitat Valenciana amb una inversió de 365 milions d’euros durant els pròxims 10 anys”.

Així ho ha assenyalat en la presentació del corredor CV-103 a Benaguasil, a on ha estat acompanyat per conseller de Medi Ambient, Infraestructures i Territori, Vicente Martínez Mus, i alcaldes de les poblacions per les quals transcorre el citat itinerari de transport interurbà. Prèviament, el president ha mantingut una reunió amb l’alcalde la Benaguasil, José Joaquín Segarra, i l’alcalde de la Pobla de Vallbona, Abel Martí, en la qual s’ha abordat l’estudi d’infraestructures que milloren la connexió entre els municipis.

El cap del Consell ha remarcat l’aposta de la Generalitat per millorar el transport públic de la regió amb una mobilitat equilibrada, eficient i sostenible i ha retret que el Botànic “deixara tots els contractes de Metrobús creant una situació insostenible”.

En contraposició, Mazón ha ressaltat el compromís del Consell del Canvi i la Recuperació per “revertir de manera urgent esta situació i aprofitar l’oportunitat per a millorar i generar un nou servici que, en els últims anys, ha tingut un augment en la demanda i en molts casos era deficient”.

Així, ha assenyalat que amb la posada en marxa del corredor València nord-oest i del de València nord, actius des del passat 9 de maig i des de hui, respectivament, l’actual equip de govern de la Generalitat ha completat “en menys de dos anys” la renovació de la totalitat a la qual es va comprometre a l’inici de la legislatura, “posant en servici el 100 % dels corredors perquè és el que es mereixen els ciutadans”, ha incidit.

En este sentit, ha destacat que el servici del Metrobús CV-103 contribuïx a impulsar el “dinamisme econòmic en la província, generar noves oportunitats i vertebrar el territori”.

“Estem davant d’un gran avanç en la reorientació de la xarxa autonòmica de transport públic interurbà per carretera”, ha emfatitzat el president, qui a més ha titllat de “justícia històrica” la posada en marxa del nou corredor per a fomentar l’activitat econòmica.

Mazón ha explicat que l’Autoritat de Transport Metropolità de València (ATMV) ha renovat per als pròxims deu anys els servicis metropolitans d’autobús en el corredor nord-oest, que atén les connexions de Benaguasil, Benissanó, Bétera, Bugarra, Burjassot, Gestalgar, la Pobla de Vallbona, l’Eliana, Llíria, Nàquera, Paterna, Pedralba, Riba-roja de Túria, San Antonio de Benagéber, Serra i Vilamarxant amb València, amb un pressupost d’adjudicació de prop de 95 milions d’euros, “el major corredor de l’àrea metropolitana de València en termes de quilòmetres i de volum de flota requerida”, ha especificat.

El president ha indicat que el nou servici de Metrobús CV-103 “atén 334.000 persones de 16 municipis del corredor nord-oest” i ha “optimitzat, ampliat i reorganitzat les rutes”. El servici s’estructura en 25 línies diürnes i 4 nocturnes, amb quasi 600 expedicions en dies laborables, unes 300 expedicions en dissabtes i 130 en diumenges i festius. Es preveu que atenga 1,8 milions de viatgers a l’any.

En este sentit, ha subratllat el compromís del Consell per “respondre a les necessitats dels ciutadans” i ha indicat que “s’ha duplicat l’oferta, s’han augmentat les freqüències de pas dels combois i s’han creat noves línies amb la finalitat de garantir una millor mobilitat intermunicipal i amb València”.

**Més i millors servicis**

El cap de l’executiu valencià ha assegurat que “per primera vegada este corredor inclou línies nocturnes oferint una alternativa de transport públic per a activitats d’oci, culturals i socials”. En concret, s’han creat 4 servicis nocturns durant els caps de setmana en les franges horàries no cobertes pel metro: Llíria, Benissanó, Benaguasil, la Pobla de Vallbona, l’Eliana i San Antonio de Benagéber; Serra, Nàquera i Paterna; Vilamarxant i Riba-roja de Túria; i Paterna i Burjassot.

Així mateix, ha ressaltat la incorporació de 50 autobusos elèctrics, la qual cosa representa el 80 % de la flota, “i ens situa a l’avantguarda de la mobilitat sostenible, oferint un servici més net, silenciós, confortable, a més d’accessible per a persones amb mobilitat reduïda”, ha manifestat. També cal destacar que els 14 autobusos restants tenen el dispositiu mediambiental ECO i la flota incorpora sistemes de geolocalització per a permetre informació en temps real de l’horari de pas en parada “que milloraran l’experiència dels viatgers”.

El nou corredor connecta amb l’Hospital de Llíria, inclou connexions amb els centres universitaris de Burjassot-Paterna “que fins ara no estaven atesos” i millora notablement la connexió amb el Parc Tecnològic, “la qual cosa permet donar resposta a les creixents demandes”, ha insistit Mazón.

El president ha conclòs ratificant l’aposta del Consell “per millorar la qualitat de vida de les persones”, promoure millors servicis públics, i rebaixar la pressió fiscal als ciutadans.

Es poden consultar els horaris, parades i tota la informació d’este corredor en la web de Metrobús: <https://metgovalencia.com/>

Fecha: 16/05/2025